無綫三線小生晒海景屋 曾坦言入TVB唔夠食要搵外快
最近內地社交平台非常流行一種叫探屋的短片,隨機在街上找一些人去參觀他們的屋企,當然這裡的隨機相信是有配合過的,最近無綫三線小生林子超便出現在這些短片當中。
林子超的家不算大,400呎的2房1廳,他指租金一個月要萬六港幣,位於北角,而且還有少少的海景。林子超作為一個藝人,形象好重要,因此他的家裡收藏了不少鞋,而且更有兩個大衣櫃放衫。
林子超21歲時曾效力Now TV,他透露當年以「包騷」形式受聘於Now TV,一個月14個騷,一個騷收入為1000元,一個月工作14日,換言之一個月便有14,000元收入,他認為對一個畢業生來說,收入算是相當不俗。不過工作時數則不定,無論工作多少小時,一個騷都只有1000元收入。林子超坦言其他時間會做司儀、主持賺外快。
離開Now TV後,簽TVB基本藝人合約,以及簽邵氏經理人合約,林子超曾坦言TVB拍劇計法是半小時為一個騷,他說:「好搞笑嘅係,只要頭半個鐘我出現一隻手指就算係一個騷,但頭半個鐘內你由8點半到9點都見到我,可能我係拍咗好多日,但我亮相一分鐘、一秒鐘,都係一個騷。」至於綜藝則是亮相多久都當一個騷,但Andy聽說如果騷太長,可以當多個騷計算。
另外,非TVB「親生仔」的林子超沒有月薪及底薪,問到收入會否不夠用,他爽快承認:「其實係真係唔夠食。」故現在他會教跳舞賺外快。林子超續表示為做演員不介意捱辛苦,他說:「試過拍劇2、3點化妝,拍到第二日朝早放早餐,我準備情緒嗰陣就放早餐。但你冇得䒐䒏,因為你見到所有一線演員都喺度等緊。」